CELEX: 62010TN0218
Language: lt
Date: 2010-05-12 00:00:00
Title: Byla T-218/10: 2010 m. gegužės 12 d. pareikštas ieškinys byloje DHL International prieš VRDT — Service Point Solutions (SERVICEPOINT)

17.7.2010   
            
            
               LT
            
            
               Europos Sąjungos oficialusis leidinys
            
            
               C 195/26
            
         2010 m. gegužės 12 d. pareikštas ieškinys byloje DHL International prieš VRDT — Service Point Solutions (SERVICEPOINT)
   
   (Byla T-218/10)
   2010/C 195/41
   Kalba, kuria surašytas ieškinys: vokiečių
   
      Šalys
   
   
      Ieškovė: DHL International GmbH (Bona, Vokietija), atstovaujama Rechtsanwalt K. U. Jonas
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Service Point Solutions, SA (Barselona, Ispanija)
   
      Ieškovės reikalavimai
   
   
               —
            
            
               Panaikinti 2010 m. vasario 25 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą (byla R 62/2009-2);
            
         
               —
            
            
               priteisti iš atsakovės ir, prireikus, iš kitos procedūros šalies bylinėjimosi išlaidas
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: vaizdinis prekių ženklas, apimantis žodinį elementą „SERVICEPOINT“, 16, 20, 35 ir 39 klasių prekėms ir paslaugoms.
   Prekių ženklo ar žymens, kuriuo grindžiamas protestas, savininkė: Service Point Solutions S.A.
   
      Prekių ženklas ar žymuo, kuriuo grindžiamas protestas: vaizdinis prekių ženklas, apimantis žodinį elementą „Service Point“, 8, 9, 16, 20, 35, 38, 39 ir 42 klasių prekėms ir paslaugoms, vaizdinis prekių ženklas, apimantis žodinį elementą „service point“, 16 klasės prekėms ir paslaugoms bei vaizdinis prekių ženklas, apimantis žodinį elementą „service point“, 9 ir 42 klasių prekėms ir paslaugoms
   
      Protestų skyriaus sprendimas: patenkinti protestą
   
      Apeliacinės tarybos sprendimas: atmesti apeliaciją
   
      Ieškinio pagrindai: Reglamento (EB) Nr. 207/2009 (1) 8 straipsnio 1 dalies b punkto pažeidimas, nes nėra pavojaus supainioti prekių ženklus, dėl kurių kilo ginčas, bei Reglamento (EB) Nr. 207/2009 76 straipsnio 1 ir 2 dalių pažeidimas, nes Apeliacinė taryba klaidingai neatsižvelgė į įvairius įrodymus.
   
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1)